Podľa odhadu rozpočtovej rady sa medziročný pokles ekonomiky prehĺbi v druhom štvrťroku na -17,3 %. Z aktuálne zverejnených očakávaní z Nemecka a zo Slovenska pre ekonomiku vyplýva, že v treťom štvrťroku by sa už mala začať zotavovať.
Vývoz aj dovoz bude v druhom štvrťroku horší o 30 až 40 %, investície a celkový HDP o takmer pätinu.
Prudký prepad HDP je predovšetkým výsledkom zahraničného obchodu a investícií. Pozitívne riziko je podľa ekonómov rozpočtovej rady pri vývoji súkromnej spotreby a indikátorov trhu práce, ich prepad nemusí byť taký silný, ako rátali v prognóze.
- Zotavenie vývozu v treťom štvrťroku, i keď čiastočné, vychádza zo zverejnených očakávaní nemeckých manažérov (IFO) a očakávanej produkcie v priemysle na Slovensku za mesiac jún. Vývoz by mal medzikvartálne vzrásť o 33,9 %, medziročne však ostane horší o 25 %.
- Podľa očakávaní HDP podobne ako vývoz v treťom kvartáli medzikvartálne silno vzrastie, avšak medziročne ostane v mínuse viac ako 10 %, resp. 25 %.
Krátkodobá prognóza ekonomiky podľa RRZ je tu.
Ak máte pripomienku alebo ste našli chybu, napíšte, prosím, na email@example.com.